CELEX: 32014R1311
Language: lt
Date: 2014-12-10 00:00:00
Title: 2014 m. gruodžio 10 d. Komisijos reglamentas (ES) Nr. 1311/2014, kuriuo dėl INSPIRE metaduomenų elemento apibrėžties iš dalies keičiamas Reglamentas (EB) Nr. 976/2009

11.12.2014   
            
            
               LT
            
            
               Europos Sąjungos oficialusis leidinys
            
            
               L 354/6
            
         KOMISIJOS REGLAMENTAS (ES) Nr. 1311/2014
   2014 m. gruodžio 10 d.
   kuriuo dėl INSPIRE metaduomenų elemento apibrėžties iš dalies keičiamas Reglamentas (EB) Nr. 976/2009
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. kovo 14 d. Europos Parlamento ir Tarybos direktyvą 2007/2/EB, sukuriančią Europos bendrijos erdvinės informacijos infrastruktūrą (INSPIRE) (1), ypač į jos 7 straipsnio 1 dalį,
   kadangi:
   
               (1)
            
            
               Komisijos reglamentu (EB) Nr. 976/2009 (2) nustatytos visų tinklo paslaugų, išskyrus paslaugas, leidžiančias aktyvuoti erdvinių duomenų paslaugas, įgyvendinimo taisyklės;
            
         
               (2)
            
            
               erdvinių duomenų paslaugų sąveikumas apibūdinamas kaip jų gebėjimas komunikuoti, vykdyti viena kitą arba perduoti duomenis viena kitai. Reikiamos informacijos prieiga yra būtina erdvinių duomenų paslaugų aktyvavimo sąlyga. Komisijos reglamente (EB) Nr. 1205/2008 (3) numatytus metaduomenų elementus valstybės narės teikia per Direktyvoje 2007/2/EB numatytas paieškos paslaugas, kurių įgyvendinimo taisyklės nustatytos Komisijos reglamente (EB) Nr. 976/2009. Komisijos reglamente (ES) Nr. 1089/2010 (4) numatytose erdvinių duomenų paslaugų įgyvendinimo taisyklėse pateikiami nauji erdvinių duomenų paslaugų metaduomenų elementai, todėl Reglamente (EB) Nr. 976/2009 pateikta metaduomenų elemento apibrėžtis turi būti atnaujinta, kad tuos naujus metaduomenų elementus būtų galima rasti valstybių narių paieškos programomis ir jais naudotis;
            
         
               (3)
            
            
               todėl Reglamentas (EB) Nr. 976/2009 turėtų būti atitinkamai iš dalies pakeistas;
            
         
               (4)
            
            
               šiame reglamente nustatytos priemonės atitinka pagal Direktyvos 2007/2/EB 22 straipsnį įsteigto komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 976/2009 2 straipsnio 7 punktas pakeičiamas taip:
   
      
                  „7.
               
               
                  INSPIRE metaduomenų elementas — metaduomenų elementas, nustatytas Reglamento (EB) Nr. 1205/2008 priedo B dalyje arba Komisijos reglamento (ES) Nr. 1089/2010 (5) V priedo B dalyje, VI priedo B dalyje ir VII priedo B dalyje;
               
            
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2014 m. gruodžio 10 d.
      
         
            Komisijos vardu
         
         
            Pirmininkas
         
         Jean-Claude JUNCKER
      
   
   
      (1)  OL L 108, 2007 4 25, p. 1.
   
      (2)  2009 m. spalio 19 d. Komisijos reglamentas (EB) Nr. 976/2009, kuriuo įgyvendinamos Europos Parlamento ir Tarybos direktyvos 2007/2/EB nuostatos dėl tinklo paslaugų (OL L 274, 2009 10 20, p. 9).
   
      (3)  2008 m. gruodžio 3 d. Komisijos reglamentas (EB) Nr. 1205/2008, kuriuo įgyvendinamos Europos Parlamento ir Tarybos direktyvos 2007/2/EB nuostatos dėl metaduomenų (OL L 326, 2008 12 4, p. 12).
   
      (4)  2010 m. lapkričio 23 d. Komisijos reglamentas (ES) Nr. 1089/2010, kuriuo įgyvendinamos Europos Parlamento ir Tarybos direktyvos 2007/2/EB nuostatos dėl erdvinių duomenų rinkinių ir paslaugų sąveikumo (OL L 323, 2010 12 8, p. 11).
   
      (5)  2010 m. lapkričio 23 d. Komisijos reglamentas (ES) Nr. 1089/2010, kuriuo įgyvendinamos Europos Parlamento ir Tarybos direktyvos 2007/2/EB nuostatos dėl erdvinių duomenų rinkinių ir paslaugų sąveikumo (OL L 323, 2010 12 8, p. 11).“